CELEX: 62018TN0488
Language: lv
Date: 2019-06-17 00:00:00
Title: Lieta T-488/18: Prasība, kas celta 2019. gada 17. jūnijā — XC/Komisija

12.8.2019   
            
            
               LV
            
            
               Eiropas Savienības Oficiālais Vēstnesis
            
            
               C 270/29
            
         
      Prasība, kas celta 2019. gada 17. jūnijā — XC/Komisija
      (Lieta T-488/18)
      (2019/C 270/31)
      Tiesvedības valoda — itāļu
      
         Lietas dalībnieki
      
      
         Prasītājs: XC (pārstāvis: C. Bottino, advokāts)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atbilstoši LESD 270. pantam atcelt tiesību aktu, ar kuru prasītājs ir izslēgts no atklātā konkursa EPSO/AD/338/17;
               
            
                  —
               
               
                  atbilstoši LESD 263. panta 4. punktam atcelt Eiropas Komisijas lēmumu C(2018) 3969;
               
            
                  —
               
               
                  atbilstoši LESD 270. pantam atcelt atklātā konkursa EPSO/AD/356/18 rezerves sarakstu;
               
            
                  —
               
               
                  piespriest Komisijai atlīdzināt zaudējumus tādā apmērā, kādu Vispārējā tiesa atzītu par taisnīgu.
               
            
         Pamati un galvenie argumenti
      
      Prasības pamatojumam prasītājs norāda:
      Par prasījumu atbilstoši LESD 270. pantam atcelt tiesību aktu, ar kuru prasītājs ir izslēgts no atklātā konkursa EPSO/AD/338/17:
      
                  1.
               
               
                  Ar pirmo pamatu tiek apgalvots, ka ir pārkāpti Civildienesta noteikumu III pielikuma 3. un 7. panti, kā tie ir interpretēti it īpaši spriedumos T-361/10 Pachitis/Komisija un T-587/16 HM/Komisija.
               
            
                  2.
               
               
                  Ar otro pamatu tiek apgalvots, ka — pēc prasītāja uzskatiem — e-tray pārbaudījuma sagatavošanas procedūra ir atlases komisijas darba konfidencialitātes pienākuma, kurš paredzēts Civildienesta noteikumu III pielikuma 6. pantā, pārkāpums.
               
            
                  3.
               
               
                  Ar trešo pamatu tiek apgalvots, ka EPSO paredzētā e-tray pārbaudījuma norises kārtība prasītājam esot radījusi netiešu diskrimināciju invaliditātes dēļ un tas esot pienākuma nodrošināt reasonable adjustement [saprātīgu pielāgošanos] pārkāpums.
                  Par prasījumu atbilstoši LESD 263. panta 4. punktam atcelt Eiropas Komisijas lēmumu C(2018) 3969:
               
            
                  4.
               
               
                  Ar ceturto pamatu tiek apgalvots, ka esot pārkāpti principi, kas definēti spriedumos T-516/14 Alexandrou/Komisija un C-491/15 P Typke/Komisija.
                  Par prasījumu atbilstoši LESD 270. pantam atcelt atklātā konkursa EPSO/AD/356/18 rezerves sarakstu:
               
            
                  5.
               
               
                  Ar piekto pamatu tiek apgalvots, ka EPSO neesot kompetences, jo tā nav nosūtījusi atlases komisijai pārskatīšanas pieteikumu konkursa Vispārīgo noteikumu 4.2.2. punkta izpratnē vai arī ir aizstājusi šīs komisijas lēmumu un pamatojumu ar savējo.
               
            
                  6.
               
               
                  Ar sesto pamatu tiek apgalvots, ka esot pārkāpti Civildienesta noteikumi un Direktīvas normas saistībā ar diskrimināciju invaliditātes dēļ.